tomron87/hebrew-wikipedia-sentences-corpus huggingface dataset:
המופע שודר גם בטלוויזיה והיה למשדר הנצפה ביותר אי פעם בשפה הספרדית בארצות הברית.
בנוסף הוא גם היה למשדר הנצפה ביותר אי פעם בארצות הברית בקרב בני 18–34 בלוס אנג'לס, שיקגו, ניו יורק (בניו יורק הוא היה תיקו עם תוכנית נוספת) וסן פרנסיסקו שהוא שובר את השיא של "אמריקן איידול".
להלן רשימת השירים שבוצעו במהלך המופע:
בנוסף למשדר בטלוויזיה יצא למופע גם גרסת אלבום שמכילה חלק מביצועי המופע בגרסת האודיו שלהם.
"Send It On" (בעברית: "תשלח את זה הלאה") הוא שיר בביצוע האמנים האמריקאים מיילי סיירוס, האחים ג'ונאס, דמי לובאטו וסלינה גומז כחלק מיוזמת "Friends for Change" (בעברית: "חברים לשינוי") של דיסני, יוזמה חברתית-סביבתית לקידום שמירה על הסביבה.
השיר יצא לאור ב-11 באוגוסט 2009 על ידי וולט דיסני רקורדס והוליווד רקורדס כסינגל צדקה על מנת לסייע לארגוני הסביבה הבינלאומיים.
השיר בוצע על ידי כוכבי הנוער המובילים של דיסני באותה תקופה: מיילי סיירוס, סלינה גומז, דמי לובאטו, והאחים ג'ונאס.
השיר זכה לביקורות מעורבות מהמבקרים, שציינו כי המילים לא מזכירות את הסביבה.
השיר הגיע למקום 20 במצעד בילבורד הוט 100. בקליפ נראים משתתפי השיר שרים את השיר על גבי במה מוארת, ורצים לאורך דשא רחב ידיים.
כתב עת / ארגוןרשימהדירוגמקורבילבורד100 שירי דיסניוורס הגדולים בכל הזמנים80
ב-6 ביוני 2009 לובאטו פרסמה את הימצאותה על סט הצילומים של הקליפ.
הקליפ שודר לראשונה ב-ערוץ דיסני ובערוץ ABC Family בחודש אוגוסט 2009.
הווידאו מתחיל כאשר סיירוס וניק ג'ונאס יושבים על גבי במה, בעוד ג'ונאס מנגן בגיטרה אקוסטית הם שרים את הבית הראשון של השיר.
הם נראים הולכים לקראת במה מוארת ואליהם מצטרפים ג'ו ג'ונאס ולובאטו, ששרים את הבית השני של השיר.
כל האמנים נראים על הבמה כשהם שרים את הפזמון.
קווין וג'ו ג'ונאס מסירים את הווילון השחור שמאחוריהם וחושפים רקע של שמיים כחולים.
סלינה גומז וקווין ג'ונאס שרים את הבית השלישי של השיר.
בסופו של הקליפ, הקבוצה יוצאת מהאולם וכולם רצים בפארק רחב, ואליהם מצטרפים ילדים הרצים מאחוריהם.
הקליפ מסתיים כשהקבוצה מתיישבת על ספה במרכז הפארק וצופה בשקיעה.
Selena: The Series Soundtrack הוא פסקול תוכנית הטלוויזיה "סלינה: הסדרה", שעלתה לשידור ב-4 בדצמבר 2020. הפסקול יצא לאור ביום בו עלתה תוכנית הטלוויזיה לשידור ומתוכו יצאו סינגלים שונים, שיצאו במקור בשנות ה-80 של המאה ה-20 ובשנות ה-90 של המאה ה-20.
את הפסקול הפיק אחיה של סלינה א.ב.
קינטנייה, שהפיק עבורה אלבומים נוספים.
ב-11 בדצמבר 2018, "סלינה: הסדרה" נרכשה על ידי נטפליקס.
היא הופקה על ידי החברה קמפנריו אנטרטיינמנט, ביחד עם אביה של סלינה (אברהם) ואחותה (סוזט) ונכתבה על מויזס זמורה עבור נטפליקס.
תוכנית הטלוויזיה מבוססת על חייה של סלינה, והיא אושרה על ידי משפחתה של סלינה כתוכנית טלוויזיה מורשית, בניגוד ל-"הסוד של סלינה", מאת מריה סלסטה ארראס.
החלק הראשון שלה יצא לאקרנים ב-4 בדצמבר 2020 וחד עמו, יצא גם הפסקול.
Selena Remembered (סלינה מוזכרת) הוא אלבום וידאו של הזמרת המקסיקנית-אמריקאית סלינה, אשר יצא לאור ב-1 באפריל 1997 בגרסת VHS וכמה שנים מאוחר יותר יצא גם כ-DVD.
בווידאו מספר הבמאי והמפיק אדוארד ג'יימס אולמוס על הרגעים המיוחדים ועל הדברים שעזרו לסלינה וללהקתה לפרוץ באמריקה הצפונית.
בנוסף, ה-DVD יצא גם בגרסת דיסק הכוללת את כל תוכן הווידאו בגרסת אודיו.
Selena × Votes (בעברית: "סלינה × הצבעות") הוא המיני-אלבום השלישי של הזמרת-יוצרת האמריקאית סלינה גומז.
המיני-אלבום יצא לאור ב-30 באוקטובר 2020, על ידי חברת התקליטים אינטרסקופ רקורדס, לכבוד הבחירות לנשיאות ארצות הברית שהתקיימו בשנת 2020.
המיני-אלבום מכיל בתוכו שירים שהוקלטו משנת 2014 ועד שנת 2019.
המיני-אלבום הופק על ידי בני בלנקו, דני ד., דייוויד פראמיק, פיניאס או'קונל, איאן קירקפטריק, מטמן & רובין, רוק מאפיה, סטארגייט, סטיב מק וטים בלאקסמית'.
הוא מכיל שירים שנכללו באלבום האופן השני של גומז, Revival, כמו "Same Old Love" ו-"Kill Em with Kindness" ושירים שיצאו מאוחר יותר, כמו "Bad Liar" ו-"Lose You to Love Me".
גומז הצהירה ואמרה על המיני-אלבום כי: "הכנתי עבורכם המעריצים שלי, מיני-אלבום חדש לו תוכלו להאזין בזמן שתצביעו לבחירות לנשיאות ארצות הברית".
"Selfish Love" (בעברית: "אהבה אנוכית") הוא סינגל, שהוקלט על ידי המפיק מוזיקלי צרפתי די ג'יי סנייק ביחד עם הזמרת האמריקאית סלינה גומז.
השיר יצא לאור ב-4 במרץ 2021, על ידי חברת התקליטים אינטרסקופ רקורדס, כסינגל שלישי מתוך המיני-אלבום, Revelación.
זהו שיתוף הפעולה השני בין די ג'יי סנייק לגומז, הראשון היה "Taki Taki", בשנת 2018.
ב-24 בפברואר 2021, פרסם די ג'יי סנייק ברשתות המדיה החברתית שלו סרטון המציג הודעות עם סלינה גומז על קבלת 4X פלטינות מאיגוד תעשיית ההקלטות האמריקאי עבור הסינגל שלהם "Taki Taki", יחד עם קארדי בי ואוזונה.
לאחר מכן הוא הציג הודעה ששלח שוב לגומז הודעת קריאה; "אני חושב שהגיע הזמן שניתן להם עוד אחד", ואחריו העלה קליפ אודיו.
יום לאחר מכן, הכריזו די ג'יי סנייק וגומז על תאריך יציאתו וכותרתו של הסינגל למחרת.
הווידאו קליפ הנלווה שצולם לשיר הועלה לערוץ היוטיוב של די ג'יי סנייק בשידור חי ב-4 במרץ 2021, בסמוך לצאתו של הסינגל עצמו.
מדינהתאריך יציאהפורמטחברת תקליטיםמקורעולם4 במרץ 2021הזרמת מוזיקה • הורדה דיגיטליתאינטרסקופ רקורדס
סנדגריד היא חברת תוכנה אמריקאית, המספקת שירותי דיוור אלקטרוני וניוזלטר.
סנדגריד מעסיקה כ-500 עובדים ומספקת שירותים ללקוחות ברחבי העולם.
משרדיה הראשיים נמצאים בעיר דנבר, קולורדו, ארצות הברית.
סנדגריד הוקמה בשנת 2009 על ידי אייזק סלדנה (Isaac Saldana), חוסה לופז (Jose Lopez) וטים ג'נקינס (Tim Jenkins).
בתאריך 16 בנובמבר 2017, החלה להיסחר בבורסה לניירות ערך בניו יורק.
בשנת 2017, גייסה החברה כ-81 מיליון דולר.
בחודש פברואר 2019, הודיעה חברת טוויליו (Twilio) על רכישת חברת SendGrid תמורת כ-2 מיליארד דולר.
Selena Gomez: My Mind & Me (בעברית: "סלינה גומז: המוח שלי ואני") הוא סרט תיעודי אמריקאי משנת 2022 העוקב אחר הזמרת והשחקנית סלינה גומז במהלך שש שנים בקריירה שלה.
הסרט מתעד את מאבקיה בתהילה ואת מצבה הפיזי והנפשי בעקבות האבחנה שלה עם זאבת והפרעה דו-קוטבית.
הוא בוים על ידי אלק קשישיאן, בהפקת Lighthouse Media & Management וסרטי אינטרסקופ, והועלה לאפל TV פלוס ובתי קולנוע נבחרים ב-4 בנובמבר 2022.
בערב הבכורה של AFI Fest שאירע ב-2 בנובמבר 2022, Selena Gomez: My Mind & Me, זכה לביקורות חיוביות.
הוא זכה לשבחים רבים בשל התייחסותו לבריאות הנפש, כמו גם לבריאות הפיזית.
בליווי יציאת הסרט, "My Mind & Me", שיר של גומז המופיע בקרדיטים הסופיים, הופץ כסינגל.
הסרט התיעודי עוקב אחר גומז במסע בן שש שנים החל מסביבות 2015, לאחר שקשישיאן ביים עבורה את הקליפ של "Hands to Myself".
קשישיאן אמר: "לא היה לי עניין לעשות דוקו-פופ מסורתי.
רציתי להראות משהו יותר אותנטי וגם סלינה רצתה.
יש לה רגישות שכבשה אותי...
לא היה לי מושג אז שזה יהפוך לסרט תיעודי שצולם במשך שש שנים".
בספטמבר 2025 גומז דיברה בראיון ל-Allure על הסרט והודתה שהיא מתקשה לצפות בסרט כיום, שכן הוא מתאר תקופה קשה בחייה, אך רואה בו "קפסולת זמן" שיכולה לעזור לאחרים המתמודדים עם מצבים דומים.
שנהפרסקטגוריהמועמד (ים)תוצאהמקור2024פרס אמי האמנותיהכתיבה הטובה ביותר לתוכנית עיוניתאלק קשישיאן ופול מרצ'נד
"Send Me an Angel" (בעברית: "שלח לי מלאך") הוא שיר של להקת הרוק סקורפיונז, שיצא באלבומם ה-11 Crazy World משנת 1990. השיר נכתב על ידי רודולף שנקר, הולחן על ידי קלאוס מיינה והופק על ידי קית' אולסן והלהקה כולה.
השיר שוחרר כסינגל הרביעי והאחרון של האלבום בספטמבר 1991. ביחד עם השיר "Wind of Change", השיר הפך לסימן ההיכר של האלבום, והגיע למקום ה-44 במצעד הבילבורד הוט 100 ב-25 בינואר 1992, למקום השמיני במצעד ה"Mainstream Rock" ב-19 באוקטובר 1991, והגיע למקומות גבוהים במצעדים שונים במדינות רבות באירופה.
גרסה תזמורתית של השיר הוקלטה לאלבום התזמורתי Moment of Glory משנת 2000 שיצא בשיתוף פעולה עם הפילהרמונית של ברלין הכוללת גם שירה של הזמר האיטלקי Zucchero.
גרסה אקוסטית לשיר אף הוקלטה גם לאלבום האקוסטי של הלהקה משנת 2001 Acoustica.
בשנת 1994, להקת ההבי מטאל בלאק סבאת' שחררה את אלבומם Cross Purposes אשר כלל את אותו מלאך בוער כפי שמופיע בעיצוב העטיפה לסינגל של הסקורפיונז (Send Me An Angel).
2 הלהקות לא הגיבו לכך כלל.
רודולף שנקר - גיטרה מובילה.
מתיאס ג'אבס - גיטרת רית'ם וגיטרה אקוסטית.
פרנסיס בוכהולז - גיטרה בס.
Selected Ambient Works 85–92 הוא אלבום הבכורה של אפקס טווין, שם הבמה של המוזיקאי האלקטרוני הבריטי ריצ'רד ד.
האלבום יצא לאור ב-9 בנובמבר 1992 דרך אפולו רקורדס, חברת בת של חברת התקליטים הבלגית R&S Records.
האלבום מורכב מרצועות טכנו אמביינט שהוקלטו על גבי קלטות, ככל הנראה משנת 1985, כאשר ג'יימס היה בן שלוש עשרה עד ארבע עשרה.
עם יציאתו זכה האלבום לשבחים רבים.
ב-26 בדצמבר 1992 האלבום נכנס למקום השישי במצעד אלבומי הדאנס הבריטיים.
ב-2012, Selected Ambient Works 85–92 נבחר לאלבום הגדול ביותר של שנות ה-90 על ידי מגזין Fact.
ב-2014 האלבום נכנס מחדש למצעד הדאנס מייד לאחר יציאת אלבום נוסף של אפקס טווין בשם Syro בשנה זו.
ג'יימס החל להתנסות בכלי נגינה, כגון הפסנתר המשפחתי, בגיל צעיר.
הוא יצר מוזיקה באמצעות ספקטרום סינקלייר וסמפלר, ואף החל להרכיב מחדש ולשנות סינתיסייזרים משלו.
לדברי ג'יימס, הוא הלחין מוזיקת אמביינט בשנה שלאחר מכן.
בראיון למגזין Q בשנת 2014, הצהיר כי שיר האמביינט "i" יצא מההקלטות המוקדמות הללו.
כנער צבר ג'יימס קהל מעריצים כדי ג'יי בפונדק שייר הורס בסנט אייבס, בפונדק בוג'י בקרנטוק עם טום מידלטון, ובחופים סביב קורנוול.
הוא למד בקורנוול קולג' בשנים 1988–1990 עד לקבלת דיפלומה לאומית בהנדסה.
על לימודיו אמר כי "מוזיקה ואלקטרוניקה הלכו יד ביד".
האלבום הראשון של ג'יימס, תחת הכינוי של אפקס טווין (Aphex Twin), היה המיני-אלבום Analogue Bubblebath משנת 1991 בחברת התקליטים מייטי פורס.
בשנת 1991, ג'יימס וגרנט וילסון-קלארידג' ייסדו את חברת התקליטים ריפלקס רקורדס (Rephlex Records) כדי לקדם "חדשנות בדינמיקה של האסיד - ז'אנר אהוב ולא מובן של מוזיקת האוס שנשכח על ידי אחדים ואכן חדש לאחרים, במיוחד בבריטניה".
אף על פי שעבר ללונדון כדי לקחת קורס אלקטרוניקה בקינגסטון פוליטכניק, הוא הודה בפני דייוויד טופ שלימודי האלקטרוניקה שלו נזנחו בעודו מחפש קריירה בז'אנר הטכנו.
בעודו מופיע במועדונים ועם קהל מעריצים מחתרתי קטן, הוציא ג'יימס את Selected Ambient Works 85-92, שהוקלט ברובו לפני שהחל לתקלט, והורכב משירים אינסטרומנטליים שהיו בעיקר מכווני ביט.
הוא הצהיר מאוחר יותר כי השירים באלבום הבכורה שלו "היו רק שירים שהחברים שלי בחרו, כאלה שהם אוהבים להירגע איתם".
Selected Ambient Works 85–92 הוקלט בין השנים 1985 ל-1992 (החל כשג'יימס היה בן ארבע-עשרה) תוך שימוש בציוד תוצרת בית שנבנה מסינתיסייזרים סטנדרטיים, כמו גם ממכונות תופים.
איכות הצליל תוארה כירודה בשל הקלטתה על קלטת שניזוקה על ידי חתול.
עטיפת האלבום מציגה באופן בולט את הסמל של אפקס טווין, שעוצב על ידי פול ניקולסון, שהיה גם רקדן במה בכמה מהופעותיו החיות של ג'יימס בתקופה זו.
ניקולסון הצהיר כי כוונת הצמד עבור הלוגו הייתה להיות צורה "אמורפית ורכה" עם "ללא קווים חדים".
לדברי ג'יימס, זה היה מאמץ משותף: "הוא תכנן את הכול אבל אני הדרכתי, כמו 'לא עוד ככה, כן יותר ככה' וכו'.
היו לא מעט חזרות לפני שהייתי מאושר.
הייתי גם מספיק נבון כדי לקנות ממנו את הזכויות, עם הליש"ט האחרון שלי.
הייתי עדיין סטודנט, (אבל קניתי) כי ידעתי שזה יהיה מאוד חשוב לי וגם לא רציתי שום ויכוחים בהמשך הדרך".
ג'יימס גם הציע שהיא מייצגת סיגל.
Selected Ambient Works 85–92 יצא לאור ב-9 בנובמבר 1992 על ידי אפולו רקורדס, חברת הבת של חברת התקליטים הבלגית R&S Records.
בבריטניה הוא היה זמין תחילה רק באמצעות יבוא מכיוון שעסקת רישוי בין R&S ו-Outer Rhythm קרסה מוקדם יותר באותה השנה.
האלבום היה התקליט הראשון שיצא על ידי R&S בבריטניה לאחר שהחברה החלה את פעילותה במדינה, במקום להעניק רישיון לחברת תקליטים אחרת.
ג'יימס עזב את חברת התקליטים R&S לאחר יציאת האלבום, כיוון שחתם בחברת התקליטים וארפ ורצה להתמקד בחברת התקליטים שלו ריפלקס רקורדס.
כל הרצועות נכתבו על ידי ריצ'רד ד.
ג'יימס - כתיבה, הפקה, אלקטרוניקה, סמפלר
Selected Ambient Works Volume II הוא אלבום האולפן השני של אפקס טווין, שם העט של המוזיקאי האלקטרוני הבריטי ריצ'רד ד.
הוא שוחרר על ידי ווארפ במרץ 1994. האלבום, שנכתב כהמשך לאלבום הבכורה של ג'יימס, Selected Ambient Works 85–92, נבדל בצלילו בכך שהוא ברובו מוזיקת אמביינט נטולת ביטים.
ג'יימס טען שהאלבום נוצר בהשראת חלימה צלולה, והשווה את המוזיקה ל"עמידה בתחנת כוח על אסיד".
Selected Ambient Works Volume II לא התקבל בצורה טובה במיוחד על ידי המבקרים עם שחרורו.
מעמדו גדל במידה ניכרת בשנים שלאחר מכן, ומאוחר יותר הוא הוצב ברשימות הטובות ביותר של העשור על ידי מגזינים כמו רולינג סטון, ספין ופיצ'פורק.
בשנת 2016, פיצ'פורק בחר ב-Selected Ambient Works Volume II כאלבום האמביינט השני הטוב ביותר בכל הזמנים, והציב אותו רק אחרי Ambient 1: Music for Airports של בריאן אינו.
ג'יימס הצהיר כי הצלילים באלבום נוצרו בהשראת חלומות צלולים, וכי כאשר יתעורר, הוא ינסה לשחזר את הצלילים ולהקליט אותם.
הוא טען שיש לו סינסתזיה טבעית, שתרמה לאלבום זה.
ג'יימס תיאר את האלבום כ"כמו לעמוד בתחנת כוח על אסיד", הוא המשיך כי "אם אתה פשוט עומד באמצע מקום ממש מסיבי, אתה מקבל נוכחות ממש מוזרה ויש לך את הזמזום הזה.
אתה פשוט מרגיש חשמל סביבך.
זה ממש כמו מימד מוזר נכון".
Selected Ambient Works Volume II שונה באופן משמעותי מהכרך הראשון בסדרה, בכך שהוא מורכב מיצירות אמביינט ארוכות ובעלות טקסטורה עם שימוש מועט בכלי הקשה ודגימות קוליות מזדמנות.
האלבום עצמו עושה שימוש ליברלי בכוונונים מוזיקליים מיקרוטונאליים, שג'יימס השקיע בעצמו באותה תקופה.
השיר ה-22 כולל דגימה שנלקחה מראיון עם אישה שרצחה את בעלה, קלטת הראיון נגנבה מתחנת משטרה על ידי חבר של ג'יימס שעבד שם כמנקה.
סיימון ריינולדס העיר כי באלבום ג'יימס שינה סגנונות "מהנאיביות האידילית והסאטית של שירים מוקדמים כמו 'Analogue Bubblebath' לציורי סאונד מבשרי רעות".
ריינולדס הצהיר כי יחד עם אמנים אחרים כמו Seefeel, דייוויד טופ ומקס איסטלי, ג'יימס עבר מ"רייב לקרבת הבדלנות", מונח שטבע קווין מרטין כדי לתייג מוזיקה ש"שוברת את כל הנחות היסוד של האמביינט.
בדלנות היא קרח, ומציעה נוחות קרה.
במקום שלווה פסאודו-פסטורלית, היא מעוררת שתיקה לא נוחה: השקט המופלא שלפני האסון, השקט הקטלני של אחריה".
עטיפת האלבום עוצבה על ידי פול ניקולסון, שקיבל קרדיט כ-"Prototype 21" בתווי הליינר.
הוא הצהיר בראיון ל-Resident t Advisor כי התמונות צולמו על ידי "חברתו של ריצ'רד באותה תקופה, סאם" וכי רוב התמונות צולמו בדירה שהשלושה גרו בה יחד.
כל התמונות הן בגוון ספיה, למעט זו ששימשה לשיר "Blue Calx", שמציג את שם הרצועה על רקע כחול (זה שונה לרקע כחול בהיר רגיל בגרסה האמריקאית).
יבולים שונים של התמונות שימשו לחוברת הקלטות ולתוויות הויניל.
יתר על כן, תמונות רבות שונו עבור התקליטור האמריקאי: כמה מהתצלומים המטושטשים או הלא ממוקדים הוחלפו בתמונות חדשות לחלוטין, ממוקדות, והתמונה של הרצועה ה-19 הוחלפה בחלל ריק.
הכותרים שנוצרו על ידי מעריצים ברשימת השירים למטה מבוססים על העטיפה הבריטית המקורית.
העטיפה הקדמית היא תוצאה של ג'יימס שגירד את הלוגו של Aphex Twin על גב תיק נסיעות מעור, שסם צילם אותו.
הלוגו הטקסטואלי של אפקס הוא גרסה "שבורה" של הלוגו שניקולסון עיצב למספר מיני-אלבומים של ג'יימס.
על תרשימי העוגה וגודל התצלומים ביצירת האמנות, ניקולסון אמר כי הם "קשורים לחתימות המסלול, כמה זמן הן היו".
קודי הזמן של רצועה יומרו לנקודה עשרונית, לאחר מכן לאחוז מהאורך הכולל של צד הרשומה שבו נמצאת הרצועה, ולאחר מכן לדרגה שתשמש בטבלת העוגה.
כל ששת תרשימי העוגה היו מקודדים בצבעים, וצבעים אלה משמשים לאורך כל העטיפה, כולל תוויות התקליטורים והויניל ללא טקסט.
Selected Ambient Works Volume II שוחרר בבריטניה על ידי ווארפ ב-7 במרץ 1994. ווארפ הוציאה לאור את Selected Ambient Works Volume II על תקליטור כפול, קלטת כפולה ושלושה תקליטים, ומאוחר יותר גם על פורמטים דיגיטליים להורדה.
האלבום נכנס למצעד בבריטניה ב-19 במרץ 1994, שם הופיע לראשונה והגיע למקום ה-11 במצעד.
האלבום מכר 9,336 עותקים בשבוע הראשון לצאתו.
האלבום שהה במצעדים במשך שלושה שבועות.
מכבשי התקליטורים משמיטים את הרצועה התשעה עשר מטעמי רווח.
סייר רקורדס הוציאה את האלבום על גבי דיסק ב-12 באפריל 1994. ההוצאה האמריקאית משמיטה את הרצועה הרביעית והתשעה עשר.
האלבום יצא מחדש על גבי תקליט על ידי חברת התקליטים 1972 רקורדס ב-6 במרץ 2012, עם אותם רשימת הרצועות בהוצאה האמריקאית.
בשנת 2017, ג'יימס הוסיף את האלבום לחנות האינטרנט שלו, וכלל לא רק את הרצועה ה-26, אלא הפך את הרצועה ה-19 לזמינה בפורמט דיגיטלי לראשונה מאז הכללתה באוסף תקליטור מוזיקת אמביינט בשם "Excursions in Ambience: The Third Dimension", שיצא גם הוא בשנת 1994.
עד יולי 1994 הוא מכר מעל 60,000 עותקים מחוץ לארצות הברית.
ספין נתן לאלבום ביקורת חיובית, כאשר המבקר סיימון ריינולדס קבע כי באלבום יש "הרבה מנגינות אופוריה מנצנצות ומלנכוליות מלכותית שקנו לג'יימס כל כך הרבה מעריצים אדוקים", אבל שהוא "לא ישאיר אותך מאושר כמו מבוהל".
ג'ון וידרהורן מהרולינג סטון הצהיר כי "בעוד שרבים מתלמידיו לא עשו הרבה יותר מאשר להניע את אווירות העידן החדש לעידן המחשב, והפיקו מוזיקת מעליות מנחמת אך לעיתים קרובות חסרת רגש, ג'יימס השתמש במדיום כדי להתעמת עם השדים האפלים שלו, לחקור מחוזות של צליל מפחיד ומרקם".
הוא הגיע למסקנה שהאלבום "מספק נקודת מבט בעלת חזון על מוזיקת אמביינט אלקטרונית".
קלארק קוליס מ-Select הצהיר כי "כל מי שחושב שהוא יודע למה לצפות על בסיס 'כרך I' עשוי לרצות לשבת, לשתות תה נחמדה ולהכין את עצמו להלם".
קוליס ציין כי האלבום לא זכה להצלחה "כתקליט דאנס קונבנציונלי", אך "כאלבום להתפלש בו בחמש בבוקר תוך כדי צפייה בטפט מנהל ויכוח סוער עם האהיל, זה אכן הברכיים של הדבורה".
ביקורות אחרות היו פחות חיוביות.
מבקרר אנטרטיינמנט ויקלי, צ'ארלס אהרון, כתב כי "במיטבו האלבום הוא פסקול אוונגרדי בחיפוש אחר יצירת תיאטרון פוסט-אפוקליפטית, א-לה פיליפ גלאס.
לעיתים קרובות יותר, זו מוזיקה קאמרית לחנוני סייבר חסרי הומור".
בסוף העשור, Selected Ambient Works Volume II נכלל ברשימות האלבומים המובילים של שנות ה-90, כולל רולינג סטון וספין.
בהתייחסו לתגובת הקהל לאלבום בשנת 1999, סיימון ריינולדס הצהיר כי "רבים בכת אפקס נזרקו ללופ" וכי "חובבי אפקס נותרו מפולגים" באלבום.
הרולינג סטון הצהיר כי ג'יימס יצר "סגנון מועשר ועוטף של תכנות גיהוק ואוש, הפסקול המושלם למשיכת חתיכות המוח שלך בחזרה זו לזו לאחר שפיכת אותן על רצפת המועדון.
אלבום הדאנס הראשון שחוגג את המקצבים בראש".
ספין מיקם את Selected Ambient Works 85–92 ואת Selected Ambient Works Volume II במקום ה-56 ברשימת האלבומים המובילים של שנות ה-90, וכינה אותו "הישג מעורר השראה של טקסטורולוגיה אוונט-טכנו".
מגזין פיצ'פורק מיקם את האלבום במקום ה-62 ברשימת האלבומים המובילים של שנות ה-90, והצהיר כי הוא "דרבן את אחד המסלולים הגדולים של מוזיקת הפופ בשנות ה-90, והשפיע על כולם מרדיוהד ועד טימבלנד".
פיצ'פורק ציין כי Selected Ambient Works Volume II הוא "דוגמה מוקדמת מאוד לתיעוד שצפוי, נחווה, ובסופו של דבר, מנותח בפירוט דק באמצעות תקשורת מקוונת".
פיצ'פורק ציין כי לרשימת התפוצה האלקטרונית שכותרתה IDM (מוזיקת דאנס אינטליגנטית) הייתה השפעה עמוקה על האופן שבו האלבום יתקבל בעתיד, וציין כי השפעת הקהילה קשורה לשמות המסתוריים של האלבום.
חבר הרשימה גרג אידן, ששמר על דיסקוגרפיה מפורטת, נתן לשירים שמות המבוססים על מילה או שתיים הקשורות לתמונות המתאימות.
מאוחר יותר עבד אידן עבור ווארפ, חברת התקליטים המקורית שהוציאה לאור את Selected Ambient Works Volume II.
סיימון ריינולדס ציין כי האלבום מסמן שינוי במוזיקת הטכנו והאמביינט לכיוון צליל אפל יותר המזכיר את הרעיון של בריאן אינו, "מוזיקה סביבתית".
ספר שנכתב על ידי מארק ויידנבאום (עיתונאי מוזיקה ועורך לשעבר של מגזין החנויות של טאוור רקורדס, Pulse!) על האלבום יצא לאור בסדרת הספרים, 33⅓, ב-13 בפברואר 2013. הסדרה היא ספרים קצרים בהשראת אלבומים או התמקדות בהם, והם כתובים בדרך כלל כמאמרים ארוכים.
לאף אחת מהרצועות לא ניתנו שמות במהדורה המקורית של האלבום, כאשר כל רצועה מיוצגת במקום זאת על ידי תצלום בעטיפת האלבום.
השמות במהדורות הדיגיטליות של האלבום פשוט ממספרים את הרצועות מ-1 עד 24. השיר "Blue Calx" יצא לפני האלבום באוסף, שממנו נלקח השם.
כותרות לא רשמיות המבוססות על התמונות זכו לפופולריות על ידי מעריץ, גרג אידן, והן מצוינות להלן.
רצועת הבונוס של 2017 "th1 [evnslower]" ידועה מהמהדורה הדיגיטלית שלה ו-"Radiator" נקרא באופן רשמי ב-Warp's Peel Session 2.
הוצאות בריטיות של תקליטים וקלטות
ריצ'רד די ג'יימס - תסריטאי, מפיק, תווים, צילום
"סם" – תצלומים (ללא קרדיט בהערות ליינר)
"Self talk" הוא שיר של הראפר הקנדי פארקר ג'ק.
השיר נכתב והולחן על ידי פארקר ויצא לאור ב-11 במרץ 2022.
השיר נכתב והולחן על ידי הראפר הקנדי פארקר ג'ק, במהלכו מנהל פארק מעין דיאלוג עם הגרסה הצעירה של עצמו.
השיר יצא לאור ב-11 במרץ 2022 וצבר מעל ל-30 מיליון השמעות בספוטיפיי.
ב-12 באוגוסט 2022 יצא לאור "Self talk 2", המהווה דיאלוג המשך לזה הקודם אשר גם הוא נכתב והולחן על ידי פארקר.
השיר צבר מעל ל-13 מיליון השמעות בספוטיפיי.
"Self Control" הוא להיט יורודיסקו של הזמר האיטלקי ראף (רפאלֶה ריפולי) , שיצא לאור בשנת 1984. השיר נכתב על ידי ג'יאנקרלו ביגאצי, סטיב פיקולו וראף, ועובד על ידי סֶלסו וַאלי.
השיר הגיע לראש המצעדים באיטליה ובשווייץ.
באותה שנה, השיר זכה לגרסת כיסוי של הזמרת האמריקאית לורה ברניגן, שגרסתה הגיעה למקום הראשון במדינות כמו אוסטריה, קנדה, גרמניה ושווייץ, ואף טיפסה למקום הרביעי בבילבורד הוט 100 האמריקאי.
שתי הגרסאות של השיר זכו להצלחה מסחרית ברחבי אירופה במהלך רוב קיץ 1984, כאשר הביצוע של ברניגן הפך לסינגל המצליח ביותר של השנה בגרמניה ובשווייץ.
"Self Control" הפך לאחד השירים המכוננים של שנות ה-80, עם מספר רימייקים שהוקלטו מדי שנה.
גרסאות כיסוי בולטות כוללות את הזמר הפורטוריקני ריקי מרטין ב-1993, גרסת דאנס של ברניגן ב-2004, גרסת טק האוס של הלהקה הגרמנית רויאל ג'יגולוס ב-2005, וגרסת דאנס-פופ של הלהקה הדנית אינפרנל ב-2006.
בשנת 2024, הצמד הגרמני פאסט בוי, שיתף פעולה עם הזמר האיטלקי ראף, והציג גרסה לשיר בשם "Wave".
ראף (נולד בשם רפאלה ריפולי) כתב את השיר "Self Control" יחד עם ג'יאנקרלו ביגאצי וסטיב פיקולו.
הגרסה שלו הגיעה למקום הראשון באיטליה, ושהתה שם במשך שבעה שבועות לא רצופים.
הוא גם הגיע למקום הראשון בשווייץ, והגיע בשיאו למקום השני בגרמניה, למקום השביעי באוסטריה ולמקום ה-40 בצרפת.
ראף הוציא גרסת רמיקס דאנס מורחבת של השיר, בדומה לברניגן, אך הגרסה של ראף כללה גם קטעי ראפ, דבר שהיה נדיר יחסית לאמן באותה תקופה.
+הופעה שבועית במצעדמצעד (1984)מיקום שיאאוסטריה (Ö3 אוסטריה טופ 40)7אירופה (100 הסינגלים המובילים באירופה)4צרפת (SNEP)40איטליה (Musica e dischi)1ספרד (AFYVE)6שווייץ (Schweizer Hitparade)1גרמניה המערבית (GfK)2 מצעדי סוף השנה
+ביצועי סוף השנהמצעד (1984)מיקוםשווייץ (Schweizer Hitparade)10גרמניה המערבית (המצעדים הגרמניים הרשמיים)15
הזמרת האמריקאית לורה ברניגן ביצעה גרסת כיסוי לשיר "Self Control" בשנת 1984. השיר יצא כסינגל המוביל מתוך אלבום האולפן השלישי שלה באותו השם, שיצא באותה שנה.
בארצות הברית, הגרסה של ברניגן הפכה לכניסה השלישית והאחרונה שלה לטופ 10, והגיעה בשיאה למקום הרביעי.
בקנדה, השיר הגיע למקום הראשון במצעד הפופ ובמצעד AC.
גם הגרסה המקורית של ראף וגם הגרסה של ברניגן נכנסו ל-20 הגדולים בגרמניה במאי 1984: ב-25 ביוני, הסינגל של ברניגן הגיע למקום הראשון, שם הוא נשאר במשך שישה שבועות, בעוד הגרסה של ראף תפסה את המקום השני.
השיר הגיע גם לראש המצעדים באוסטריה, דנמרק, פינלנד, פורטוגל, דרום אפריקה ושוודיה, כשהוא תופס את המקום השני בנורווגיה, המקום השלישי באירלנד, המקום השלישי באוסטרליה והמקום החמישי בבריטניה.
הגרסה של ראף עלתה על ההצלחה של ברניגן רק במולדתו איטליה, שם הסינגל שלה הגיע למקום ה-16. המקום הנוסף בו ראף הגיע לראש המצעדים הייתה בשווייץ.
הסינגל שלו הופיע לראשונה ב-טופ 30 בשווייץ במקום השביעי ב-17 ביוני 1984, באותו שבוע שבו הגרסה של ברניגן הופיעה לראשונה במקום ה-24. בשבוע שלאחר מכן, הסינגל של ראף טיפס למקום השני.
הסינגל של ברניגן, לעומת זאת, עלה למקום הראשון.
בשבוע השלישי שלהם, הגרסה של ראף החליפה את זו של ברניגן במקום הראשון, אבל היא חזרה למקום הראשון בשבוע הרביעי, ושתי הגרסאות נשארו שם, ברניגן במקום הראשון וראף במקום השני, למשך שלושה שבועות נוספים.
ברניגן היה אחד האמנים הראשונים של עידן הווידאו שעבדו עם במאי קולנוע זוכה פרס אוסקר על קליפ כאשר ויליאם פרידקין ("הקשר הצרפתי", "מגרש השדים") ביים את הקליפ.
הקליפ צולם בניו ג'רזי ובניו יורק, הופק על ידי פרד קארוסו ושודר לראשונה באפריל 1984.
הקליפ עורר מחלוקת, ורשת המוזיקה MTV ביקשה לבצע מספר עריכות לשיר לפני שתוכל לשדר אותו.
ברניגן הייתה מועמדת לפרס המוזיקה האמריקאית לשנת 1985 לאמנית הפופ/רוק האהובה ביותר, אך הפסידה אותו לסינדי לאופר.
+הופעה שבועית במצעד 2023מצעד (2023)מיקום שיאפולין (100 המובילים בשידורי פולין)57
+הופעה שבועית במצעד 2024מצעד (2024)מיקום שיאליטא Airplay (TopHit)4פולין (100 המובילים בשידור הפולני)61 מצעדים חודשיים
+ביצועי המצעד החודשי 2024מצעד (2024)מיקוםליטא Airplay (TopHit)16
מדינהתוארמכירותצרפת (SNEP)זהב500,000גרמניה (BVMI)זהב500,000ספרד (PROMUSICAE)זהב30,000הממלכה המאוחדת (BPI)כסף250,000
ברניגן ביקשה להחזיר לעצמה את הקריירה שלה לאחר שנים של היעדרות מתעשיית המוזיקה.
היא הקליטה מחדש את שני להיטי המועדונים הגדולים ביותר שלה לרגל יום השנה ה-20 של "Self Control", והם יצאו בשלל רמיקסים כמו "Gloria 2004" ו-"Self Control 2004".
הרצועה האחרונה הגיעה לעשירייה הפותחת במצעד מכירות הסינגלים של בילבורד הוט דאנס בעקבות מותה הפתאומי של ברניגן ממפרצת באוגוסט של אותה שנה.
ב-1993, ריקי מרטין הקליט גרסת כיסוי בספרדית לשיר בשם "Que Dia Es Hoy" ("איזה יום הוא היום").
השיר יצא כסינגל מתוך אלבום הסולו השני של מרטין, "Me Amaras", בשנת 1993.
+ביצוע המצעד השנתימצעד (1993)מיקום שיאשירים לטיניים חמים בארצות הברית (בילבורד)26
Semantle (בגרסה העברית: סמנטעל) הוא משחק דפדפן לניחוש מילים שפותח על ידי דייוויד טרנר ושוחרר בינואר 2022. בניגוד למשחקי ניחוש מילים אחרים כמו Wordle המבוססים על איות, Semantle מבוסס על סמנטיקה, כלומר קרבת משמעות בין מילים.
מטרת השחקן היא למצוא את "המילה הסודית" היומית באמצעות ניחושים, כאשר המשחק מספק משוב על הקרבה הסמנטית של כל ניחוש למילת המטרה.
למשחק גרסה עברית פופולרית בשם סמנטעל, וכן גרסת ארכיון קהילתית בשם סמנטעל פלוס המאפשרת לשחק בחידות עבר.
המשחק נוצר על ידי דייוויד טרנר, מתכנת אמריקאי, כחלק מגל משחקי הדפדפן שנוצרו בשיא הפופולריות של Wordle בתחילת 2022. טרנר שאב השראה מהפורמט של חידה יומית אחת, אך רצה ליצור אתגר שונה ובעל עומק אינטלקטואלי רב יותר.
הוא ביסס את המשחק על טכנולוגיית עיבוד שפה טבעית ובפרט על מודל Word2vec של גוגל, המאפשר למדוד את "המרחק" הסמנטי בין מילים במרחב וקטורי.
בכל יום נבחרת "מילה סודית" חדשה.
על השחקן להקליד מילים כלשהן (שמות עצם, פעלים, תארים וכו') כדי לנסות ולמצוא אותה.
בניגוד למשחקים אחרים, אין הגבלה על מספר הניחושים.
לאחר כל ניחוש, המשחק מספק שתי פיסות מידע:
דירוג קרבה (Similarity): ציון מספרי המייצג את מידת הקרבה הסמנטית של הניחוש למילה הסודית.
100 הוא הציון של המילה הסודית עצמה.
ככל שהמילה המנוחשת קרובה יותר במשמעותה למילת המטרה, כך הציון יהיה גבוה יותר.
מדד "חם/קר" (Getting Closer): אם ניחוש מסוים מדורג בין 1,000 המילים הקרובות ביותר למילת המטרה במילון המשחק, הוא יקבל דירוג קרבה.
דירוג זה מציין עד כמה הניחוש קרוב במיקומו למילה הסודית מתוך אותן 1,000 מילים, ומאפשר לשחקנים להבין אם הם מתקדמים בכיוון הנכון.
האתגר במשחק נובע מכך שקרבה סמנטית אינה תמיד אינטואיטיבית, ומילים יכולות להיות קרובות זו לזו בהקשרים מפתיעים.
זמן קצר לאחר הצלחת המשחק המקורי, פותחה גרסה עברית בשם סמנטעל.
גרסה זו מתבססת על אותם עקרונות משחק, אך משתמשת במאגר מילים ובמודל סמנטי המותאם לשפה העברית.
בדומה למקור, גם ב"סמנטעל" מתפרסמת חידה יומית חדשה.
סמנטעל פלוס הוא אתר מעריצים שנוצר על ידי משתמש ישראלי בשם "Sigarya".
האתר מהווה ארכיון אינטראקטיבי של כל החידות היומיות שהופיעו בעבר בגרסה העברית "סמנטעל".
הוא מאפשר לשחקנים לגשת לחידות קודמות ולשחק בהן ללא הגבלה, ובכך פותר את מגבלת החידה היומית היחידה של המשחק המקורי.
Semantle זכה לתשומת לב תקשורתית נרחבת ותואר באופן עקבי כאחד המשחקים המאתגרים ביותר בסוגת משחקי המילים.
בעוד וורדל מתמקד באיות, Semantle דורש חשיבה אסוציאטיבית ויכולת לחקור קשרים בין מושגים.
מבקרים רבים תיארו את רמת הקושי הגבוהה של המשחק: ב-TechRadar נכתב כי הוא "יגרום לך לתלוש את השערות", ב-Tom's Guide הוא כונה "קשה באופן בלתי אפשרי", וב-Inverse הוא הוגדר כבעל "רמת קושי של אלים".
בוושינגטון פוסט נכתב כי זהו "ה'וורדל' שיגרום לך לפקפק באינטליגנציה של עצמך".
Serial ATA (או בקיצור: SATA) הוא תקן לאפיק נתונים בין המחשב לאמצעי לאחסון נתונים כמו דיסקים קשיחים, כונני תקליטורים, כונני DVD וכוננים מגנטיים.
תקן זה תוכנן כמחליף לתקן ה־ATA המקבילי הישן, שנקרא רטרואקטיבית בשם Parallel ATA (PATA), כדי להבדיל בינו לבין ה־SATA.
יתרונותיו הבולטים של תקן ה־SATA הם:
1.5 גיגהביט לשנייה (לאחר הסרת תקורה) להתקני SATA-1
3 גיגהביט לשנייה להתקני SATA-2 (שיצאו בסוף שנת 2003)
6 גיגהביט לשנייה להתקני SATA-3 (החל ממאי 2009)
אלו קצבים שבעבר היו תאורטיים בלבד – עם הופעתם של כונני SSD, התקן הוא זה שהגביל את מהירות הכוננים בפועל.
מתח חשמלי נמוך: האותות המועברים בכבל הם במתח של 0.7 וולט לעומת 5 וולט בכבל PATA.
המשמעות היא חיסכון באנרגיה ופליטת חום נמוכה יותר.
אורך הכבל המקסימלי הוגדל למטר, וב־External SATA (נקרא בקיצור eSATA) ל־2 מטר, לעומת 46 סנטימטר ב־PATA.
כבל דק וגמיש: 7 גידים לעומת 40 גידים בכבל PATA.
תמיכה ב־Hot swapping: אפשרות לחיבור וניתוק בזמן פעולת המחשב.
אמינות גבוהה: בתקן SATA מבצעים בדיקות אמינות ושלמות נתונים בתדירות גבוהה יותר.
ברמת ההתקן, התקני SATA ו־PATA אינם תואמים כלל, אי־אפשר לחברם יחד.
ברמת היישום, התקני SATA מתוכננים להיראות ולפעול כמו התקני PATA.
תקן SATA החדש הוא בעל תאימות לאחור, ולכן ניתן בעזרת מתאם לחבר התקני PATA לבקרי SATA ולהפך.
חיבור התקני SATA ללוחות אם ישנים מתאפשר גם על ידי שימוש בכרטיסי PCI ייעודיים עם מחבר SATA עליהם.
תקן זה סוגר את הפער שהיה קיים בעבר בין התקני IDE סטנדרטיים לבין התקני SCSI, ומאפשר לקבל ביצועי מהירות הקרובים ל־SCSI במחירים זולים בהרבה, ללא צורך בכרטיסי הרחבה מיוחדים.
במספר מדדים הוא עדיין נותר מוגבל לעומת ה־SCSI: אורך הכבל המקסימלי הנתמך בו הוא 2 מטר בתקן המורחב, לעומת 16 מטר ב־SCSI, ומספר ההתקנים החיצוניים שאפשר לחבר בו הוא אחד לכל כבל, לעומת 16 ב־SCSI.
Server Side Includes (עברית: הכללות צד-שרת; בראשי תיבות: SSI) היא שפה המפורשת על שרת דפי האינטרנט, שנועדה להפיכת דפי HTML סטטיים למעט יותר דינאמיים.
מטרתה של SSI אינה להפוך דפי HTML ליישומי צד-שרת מלאים, כמו אלה הנכתבים ב-ASP, ב-PHP ובשפות דומות, אלא לאפשר הכללת מידע דינאמי מהשרת בתוך דפי ה-HTML.
לדפי HTML שמוכללים בהם תגי SSI יש בדרך-כלל סיומת shtml או shtm.
בשרת IIS נהוגה גם הסיומת stm.
SSI הופיעה לראשונה בשרת NCSA HTTPd, שממנו התפתח שרת אפאצ'י.
שרת IIS של מיקרוסופט מממש את SSI באופן דומה לזה של NCSA HTTPd על ידי רכיב ISAPI בשם Ssinc.dll.
בשרת אפאצ'י קיימות הוראות SSI נוספות על אלו שב-NCSA HTTPd וב-IIS, המכונות "xSSI" על ידי קרן התוכנה אפאצ'י (כשהאות x היא קיצור של extended - הכללות צד שרת מורחבות).
הן ממומשות כמודול הרחבה לשרת בשם mod_include.
התחביר הכללי עבור הוראות SSI הוא:
הוראות SSI נמצאות בתוך הערות HTML, כך שאם הוראה מסוימת לא תעובד, או שהקובץ לא יפורש על ידי מפרש ה־SSI כלל, לא יפריעו הוראות ה־SSI לתצוגה בדפדפן.
כל הוראה מורכבת מהערת HTML, ובתוכה סימן סולמית (#), ומיד לאחריו סוג ההוראה, ואחריה רשימת הפרמטרים של ההוראה הכתובה בדומה לפרמטרים של תגי HTML - שם הפרמטר, סימן שווה, וערכו של הפרמטר.
תחביר SSI של שרת זה הוא התחביר הבסיסי, שעליו מתבססים שאר היישומים של SSI.
קיימות 6 הוראות SSI בשרת זה:
הוראת include – הוראה זו מכלילה את הדף שניתן לה כפרמטר בתוך הדף שבו ההוראה נמצאת.
זוהי ההוראה הנפוצה ביותר בשימוש ב-SSI, ועליה בעצם מבוסס שם הטכנולוגיה.ניתן להשתמש בהוראה זו יחד עם אחד משני פרמטרים:
file – ולספק נתיב יחסי לקובץ שנמצא תחת התיקייה הנוכחית:<!-- #include file="path/to/file" -->
הוראת config – הוראה זו יכולה לקבל שלושה פרמטרים:
errmsg – קובע הודעת שגיאה שתישלח ללקוח במקרה של כשל בפירוש הוראות הכללות צד-השרת.
timefmt – קובע את המבנה ודרך ההצגה של זמנים ותאריכים לשימוש עם הוראות echo ו-flastmode .
sizefmt – קובע את המבנה ודרך ההצגה של גודלי קבצים לשימוש עם הוראות echo ו-fsize .
הוראת echo – הוראה זו מקבלת פרמטר אחד, בשם var, המכיל שם משתנה, ומציגה את ערכו.
משתני הסביבה של SSI מפורטים למטה.
הוראת fsize – הוראה זו מציגה את גדלו של הקובץ הניתן כפרמטר.
גודל הקובץ יוצג בדרך שהוגדרה בהוראת ה-config .
הפרמטרים זהים לאלו של הוראת include .
הוראת flastmod – הוראה זו מציגה את תאריך השינוי האחרון של הקובץ הניתן כפרמטר.
התאריך יוצג באופן שהוגדר בהוראת ה-config .
הוראת exec – הוראה זו מבצעת פקודת מעטפת פקודה (מדובר על מערכות מבוססות יוניקס) או תוכנית CGI, ומציגה את המידע שמחזירה התוכנית או הפקודה.
cmd – במקרה זה תבצע מעטפת-הפקודה /bin/sh את מחרוזת הקלט, ותציג את התוצאה.
ניתן להשתמש במשתני הסביבה של SSI בפקודה זו.
cgi – פרמטר זה כולל נתיב וירטואלי לתוכנית CGI.
במקרה זה התוכנית תבוצע, והקלט שלה יוכלל בדף הנוכחי (בדומה להוראת include).
המשתנים שניתן להשתמש בהם בהוראות השונות הם משתני הסביבה של CGI (כגון, SERVER_NAME, QUERY_STRING, REMOTE_ADDR וכו'), ומספר משתנים נוספים, הכוללים את שם הקובץ הנוכחי (DOCUMENT_NAME), התאריך המקומי של השרת, ועוד.
מימוש SSI של שרת IIS כולל את אותן 6 הוראות של שרת NCSA HTTPd, והתאימות כמעט מוחלטת.
גם רשימת משתני הסביבה כמעט זהה.
בשרת IIS, הוראת exec יכולה לבצע גם דפי ASP ויישומי ISAPI, ולא רק יישומי CGI בעזרת הפרמטר cgi.
הוראת include ניתנת לשימוש גם בדפי ASP.
למרות שטכנית מפרש ASP מבצע את ההכללה, ולא מנוע SSI, הדבר קשור בקשר הדוק ל־SSI, ומצוין בתיעוד שלה.
הוראות SSI אחרות אינן פועלות בדפי ASP.
שרת אפאצ'י, גם הוא תומך בכל ההוראות הבסיסיות של שרת NCSA HTTPd, אך מרחיב אותן במספר אופנים, והופך את הגרסה שלו להכללות צד-השרת דומה יותר לשפת תכנות, ולא רק לכלי להכללת מידע (דפים אחרים או ערכי מאפיינים) בתוך דף נתון.
ניתן לחלק את ההרחבות של שרת אפאצ'י לשניים: שיפורים ותוספות בהוראות קיימות, והוראות חדשות.
להוראת config ניתן להוסיף גם פרמטר בשם echomsg שמגדיר הודעה שתוצג ללקוח במקרה של ניסיון להציג משתנה שאינו קיים בעזרת הוראת echo.
שימוש בפרמטר virtual של הוראת include מאפשר הכללת תסריטי CGI עם פרמטרים, ולא רק דפי HTML.
הוראות חדשותשרת אפאצ'י מוסיף 6 הוראות חדשות על אלה שירש משרת NCSA HTTPd: הוראת printenv, הוראת set, והוראות if.
הוראות printenv מדפיסה את כל המשתנים המוגדרים ואת ערכיהם.
הוראת set מקבלת שני פרמטרים: var ו-value וקובעת את ערכו של המשתנה ששמו מוגדר ב-var לערך הכתוב ב-value.
כלומר, השורה הבאה תקבע את ערכו של המשתנה name לערך joey.<!-- #set var="name" value="joey" -->
הוראות ifאלו הן 4 הוראות שמשמשות יחד ליצירת מבני תנאי.
הוראת if פותחת תנאי, הוראות elif מגדירות מקרים נוספים מעבר לתנאי הראשוני, הוראת else מגדירה מקרה שבו אף-אחד מהתנאים לא התקיים, והוראות endif סוגרת את מבנה התנאי.
קטע הקוד דלעיל יציג הודעה שונה בהתאם לשם הקובץ בו יושם.
September of My Years הוא אלבום מאת הזמר האמריקני פרנק סינטרה, זהו אלבום האולפן ה-43 של סינטרה וה-16 היוצא בחברת ההקלטות ריפרייז רקורדס.
האלבום September of My Years הוא אחד מאלבומיו המוצלחים ביותר של סינטרה בשנות ה-60. האלבום יצב את כוחו כזמר והעביר אותו לשלב חדש בקריירה שלו, בעיקר בכל הקשור לטון ולגוון קולו.
האלבום תפס בצורה מושלמת את מצב רוחו והרגשתו של סינטרה באותה התקופה, לאחר שבאותה השנה חגג את יום הולדתו ה-50.
המארגן גורדון ג'קינס, איתו חזר סינטרה לשתף פעולה, ארגן אלבום עשיר, בעל צליל הדור אך בעיקר אלבום מלנכולי והתאים את האווירה למצב רוחו של סינטרה, המסכם את שנותיו.
כל קטע באלבום מתאים לתחושותיו של סינטרה לגבי הזדקנותו, בבואתו המשתקפת אליו מהמראה והחרטות הממלאים את ליבו.
למרות כל זאת סינטרה אינו קופא על מקומו אלה פונה אל העתיד בצפייה להמשך.
האלבום זכה בפרס גראמי היוקרתי והשיר, "It Was a Very Good Year", זיכה את סינטרה בפרס הביצוע הטוב ביותר לזמר, בשני הפרסים הוא זכה בשנת 1966. המארגן גורדון ג'קינס זכה גם הוא בפרס בעבור אותו השיר.
האלבום החזיר את סינטרה אל צמרת רשימת המכירות, כאשר הגיע אל המקום ה-5 במצעד המכירות האמריקני.
Serious Moonlight הוא DVD המתעד הופעה של הזמר דייוויד בואי שנערכה ב - 12 בספטמבר 1983. ההופעה התקיימה במסגרת סיבוב ההופעות "Serious Moonlight Tour" שקיים בואי לקידום האלבום Let's Dance.
Serious Moonlight יצא לראשונה בשנת 1984 על גבי קלטת וידאו, ובשנת 2006 עבר הסרט עריכה דיגיטלית והופץ במהדורת DVD, מהדורת זו כוללת שלושה סרטים קצרים המתעדים את ביקורו של בואי בהונג קונג, סינגפור ובנגקוק בהופעות האחרונות של הטור.
מסע ההופעות החל בחודש מאי 1983 ונמשך עד חודש דצמבר אותה השנה.
הוא נחשב למסע ההופעות הארוך ביותר והמוצלח ביותר שערך בואי עד כה.
96 הופעות התקיימו ב-16 מדינות, בהן ארצות הברית, יפן, תאילנד, סינגפור, קנדה והונג קונג.
נמכרו 2,601,196 כרטיסים להופעות השונות.
כל השירים נכתבו על ידי דייוויד בואי, למעט הערות בסוגריים:
כרמינה רוחאס - גיטרה בס
דייב לבולט - קלידים, סינתיסייזרים
סטן הריסון - סקסופונים, כלי נשיפה
לני פיקט - סקסופונים, כלי נשיפה
סימס ג'ורג' - קולות רקע
סימס פרנק - קולות רקע
Serratia הם סוג של חיידקים גראם-שליליים, מִתגיים בצורתם, המסוגל להתקיים בתנאים אווירניים או אל-אווירניים.
המין הנפוץ בסוג הוא Serratia marcescens, והוא נחשב לפתוגן היחיד מבין מיני הסוג.
לרוב, הוא גורם למחלות נוזוקומיאליות- כלומר, מחלות שמתפתחות בעקבות אשפוז בבית-חולים, וכתוצאה מתנאי ההגיינה במקומות האשפוז.
4 מינים נוספים נחשבים למחוללי מחלות זיהומיות נדירים יותר.
בני הסוג מאופיינים בצבע אדום בולט, אשר נוצר מהצבען פרודיגיוסין (Prodigiosin).
קיומם של שלושה אנזימים- דינאז, ליפאז וגלאטינאז- מבדילים את בני הסוג משאר המשפחה, ומאפשרים לזהות אותם בקלות.
בבתי חולים, מיני סרטיה נוטים ליצור מושבות במערכות ההנשמה וסילוק השתן.
כמו כן, חיידקי סרטיה אחראים לכ-2 אחוז של הזיהומים הנוזוקומיאליים.
רקמות רכות ודקות אצל מטופלים מבוגרים נמצאות בסיכון גבוה להיפגע מחיידקים אלו, כמו גם רקמות לאחר ניתוח.
משתמשים בהרואין עלולים לסבול מזיהומי סרטיה שיגרמו לדלקת קרום הלב, ובדלקת לשד העצמות.
מקרים של דלקת פרקים בעקבות הדבקה בסרטיה דווחו גם אצל מטופלים שאינם אושפזו בבתי-חולים, לאחר הזרקות של תרופות באופן תת-מפרקי.
מעבר לפגיעת חיידקי הסרטיה באדם, החיידקים גם פוגעים במערכות אקולוגיות טבעיות, שמוזרמות אליהם שפכים שנגועים בחיידקים אלו.
על-גבי אלמוגים, זיהום זה נראה כ'אבעבועות לבנות', וכך מכונה התופעה.
תקן SensorML מבוסס XML, מספק מודלים סטנדרטים לקידוד ואפיון סנסורים ותהליכי מדידות.
SensorML יכול לשמש לתיאור מגוון רחב של סנסורים הכוללים פלטפורמות ניידות ונייחות הממוקמות במקום או באמצעות שליטה מרחוק על סנסורים מרוחקים.
תקן SensorML כולל תמיכה בפונקציות כגון: מידע על סוג ומיקום הסנסור, עיבוד וניתוח מידע הנצפה מהסנסור, מנגנון תכנות וחתימת הסנסור.
תקן זה מספק מודל המשמש לתיאור כל תהליך מעיבוד וניתוח מדידות וצפיות הנעשות על ידי הסנסור ועד הפקת מידע ברמה גבוהה מהמדידות והצפיות האלו.
תקן זה מאפשר מרכז צפיית נתונים ברשת הסנסור, המורכבת מצפיות ומדידות, המהווה מרכז תצוגה למשתמש.
תהליכים ועיבודים הנעשים ב–SensorML הם כאלו הניתנים להשגה, גילוי וביצוע.
על כל התהליכים להגדיר קלט ופלט נתונים, פרמטרים, שיטות וכן מעבד מטהדטה רלוונטי.
תקן SensorML מאפשר גישה מבטיחה ומדולרית לתיאור תהליכי שרשרת במערכת, בכך שהוא מאפשר הגדרת הליכי בסיס לשימוש בתהליכי שרשרת מורכבים.
בנוסף מטהדטה המועילה לגילוי, תבניות הליכי הבסיס מגדירות תבניות קלט/פלט ופרמטרים שונים להרצת התבנית.
על הליכים אלו להיות מוגדרים כחלק בלתי נפרד מתהליכי השרשרת העיקריים, על כן הם מוגדרים ונשמרים בספריה בעת הצורך.
שפת ה–SensorML תוכננה בסטנדרט XML לתיאור מכשירי מדידה (גלאים, סנסורים וכדומה) ומערכות מדידה מורכבות (פלטפורמות ומצבור סנסורים) במטרה לאפשר הליך אוטומטי של עיבוד והזרמת נתונים על ידי תוכנה גנרית.
בהינתן מבחר זמין של מערכות הזקוקות לפתרון זה, שפה זו הפכה לדרך גנרית לתיאור שרשרת הליכים במערכת ודרכי העברת הנתונים בה.
בהתאם לדפוס זה, רכיבים כגון גלאים, אקטואטורים ופילטרים ממודלים בפשטות יחסית על ידי הליכים קבועים וספציפיים המהווים חלק בלתי נפרד משרשרת הליכים מסובכת בהרבה.
בהתאם לכך נוצרה יכולת לתיאור מערכות מהעולם האמיתי וכך שרשרת הליכי עיבוד נתונים דיגיטלי, בשימוש באותו תחביר, ובכך להפוך את תיאור המערכת והליכי העיבוד בתוכנה לפעול בצורה הדדית.
על אף ששפת SensorML יכולה לשמש כטכנולוגיית stand-alone, היא מציעה יכולת שילוב עם רכיבים במערכת סנסורים כגון שרת סנסורי צפייה (SOS – Sensor Observation Service) וכן שרת תכנון סנסורים (SPS – Sensor Planning Service).
ישנו גם שימוש באותו תחביר בתיאור מבנה הנתונים בתוך השרת וה–SensorML, בדרך זו משופרת הקישוריות בין שרשרת ההליכים ב–SensorML עצמו לבין זרימת נתונים הנקלטים והנפלטים מאותו שרת.
ה–SensorML יכול לתאר מערכת מדידה מהעולם האמיתי על ידי כך שהוא מספק מבנה תשתיתי לרכיבים, ידע מיקומי (מיקום וזווית) ומאפיינים טכניים של המערכת.
מאחר שרק נתוני פלט מתקבלים במערכות אלו ה–SensorML מבצעת שרשרת תהליכים כזו המתארת כיצד כמות המידע הנמדד הועברה, זאת על מנת לקבל ערכים חדשים, כך שערכים אלו ייצגו את השתלשלות הנתונים.
ערכים כגון מיקום יחסי או מוחלט של רכיבים במערכת משלימים את הגדרתה.
מדידות הגלאי במערכת יכולות להיות מתוארות על ידי קבוצת פרמטרים גנריים החלים על כל סוג גלאי שהוא.
עקומת כיול – מיפוי ערכי קלט/פלט של המערכת במצב יציב.
עקומת שגיאה רנדומלית – תיאור של שגיאת מדידה יחסית מול פלט נתונים.
עקומת תגובה ספקטרלית – תיאור מאפיינים דינאמיים של הגלאי במרחב התדר, כלומר נותן את רגישות הגלאי לעומת תדר נכנס.
עקומת תגובת התדר – תיאור מאפייני גלאי דינאמיים במרחב הזמן, עקומה זו מייצגת את הפלט המנורמל של הגלאי לפונקציית דלתא בכניסה.
עקומת תגובה מרחבית – נותן את רגישות הגלאי ביחס לקואורדינאטה מרחבית (מיקום המקור, זווית האות הנכנס, PSF, קיטוב).
עקומת תגובה זמנית – נותן את רגישות הגלאי ביחס למיקומם הזמני של חבילות נתונים למשל זמני דגימה, זמני חבירה וכדומה.
המידע המקומי אותו מספק תקן זה דיוק במיקום רוחבי וזמני תופעות נמדדות.
כל רכיב במערכת, כמו גם המערכת עצמה, מחובר למסגרת משוב מתמטית המבצעת חישוב מיקום יחסי מאופן מוחלט, דבר זה מקבל חשיבות רבה כאשר מדובר על מערכת סנסורים הנשלטים מרחוק שם המיקום היחסי הוא עניין קריטי.
תקן SensorML מאפשר היתוך נתונים ומשמש מעין תוכנת הבהרה לקבלת פרמטרים מדויקים של תופעות ראשוניות כגון: ערך אמיתי, מיקום, זמן, צפיפות, ותדירות כל זאת בשימוש בנתונים גולמיים ובמאפייני מערכת, יכולות אלו נובעות מכך שתקן זה מאפשר גישה ודרך סטנדרטית לתיאור סנסור יחיד ומערכת סנסורים.
תיאור המערכת מידע עבור התחקות אחר גלאים והתנהגות מערכת שלמה במטרה לזהות רצף בקלט נתונים כגון חתימה ספציפית או תופעה כלשהי.
בנוסף לאמור לעיל תקן SensorML מאפשר תיאור מפורט וברור של שרשרת תהליכי ליבה מרוכבים מתתי תהליכים המרכיבים אותם, דבר המקנה יכולת עיבוד של כל מידע ארכיוני או מידע בזמן אמת.
שפת הליכי ה–SensorML בנויה בצורה כזו שתאפשר מתן שימוש חוזר מרבי ברכיבים ותמיכה בתזרים מידע כבר מתחילת התהליך.
בשיוך למערכת מדידה כלשהי, שרשרת ההליכים בנויה כך שעל ידי היתוך נתונים או תוכנת עיבוד קיימת הקניית אפשרות להכנסת נתונים הבאים מהמערכת ללא צורך בתיאור המערכת בכללותה, זהו כלי עזר המסופק על ידי כלי שילוב במערכת האחראים על עיבוד מידע המתאפר מתקן SensorML גנרי.
במובן מסוים, דבר זה מאפשר שימוש ב–SensorML למתן יכולת "תצפית - נגזרת" בתיאור התהליך בו יישום מסוים יכול לייצר כמות מידע גדולה כל זאת ללא ידע מקורם של נתונים אלו.
בשרשרת תהליכים, כל תת-תהליכים מקושרים באלגוריתם המגדיר אותם כרצף פעולות, שיטה זו מכילה את כל המידע הנדרש למתן תוקף לתת תהליכים אלו בתוך שרשרת התהליכים העיקרית.
בנוסף לכך, כל קטע ("בלוק") בשרשרת התהליכים מכיל גם הוא תת-שרשרת, דבר זה הופך את תקן ה–SensorML למאוד מודולרי.
הודות לתחביר הגנרי, תקן ה–SensorML יכול אף לשמש לתיאור הליך שרשרת שלא מקושר באופן ישיר למערכת הכללית.
סוג כזה של תהליך יכול לשמש להעברה ועיבוד מידע באופן ישיר ללא התמודדות עם תיאור המערכת או הסנסור, דבר הגורם להפקת מידע ברמה גבוהה מנתוני מדידה בסיסיים.
כמו כן ה–SensorML משמש מעין מנגנון המגדיר התנהגות ממשק ייחודית ומאחסן אותה בספרייה אזורית ספציפית, יכולת זו היא אחת החשובות של שפת ה–SensorML והיא מקנה סיוע רב בהתמודדות עם מצבור רב של מידע שיטתי.
מודלי ה–SensorML מוצגים כאן מקודדים כמסמכי סכמות XML.
כמו כן יש להבין כי מאחורי "בלוקים" אלו ישנן עשרות שורות קוד ואלגוריתמים.
לתקן SensorML קיים מבנה מודולים הייחודי לו והוא הבדילו משאר התקנים:
זיהוי סנסור – כאשר ישנו צורך בזיהוי/תיאור סנסור תהליכים אלו מבוצעים, תהליכים אלו הם ראשי פרקים בלבד ובחלקם ישנו פירוט/שוני נוסף על סוגם ומהותם, במידה וקיימים הליכים נוספים הדומים להם דבר זה יצוין בראש הפרק.
Platform (קיים תת-תהליך במקרה זה)
Sensor location קיימים שני תתי תהליכים במקרה זה הנקראים:
Measurement Characteristics קיימים שלושה תתי תהליכים במקרה זה הנקראים:
Serebro היא להקת בנות פופ רוסי בת שלוש זמרות.
הלהקה הוקמה בשנת 2006 על ידי המפיק מקסים פדייב.
שירים רבים בביצועה באנגלית וברוסית כיכבו תקופות ארוכות בראש מצעדי הלהיטים במספר מדינות, ובהן רוסיה, בריטניה, ארצות הברית, יפן ואיטליה.
הלהקה זכתה במספר פרסים, ביניהם: הלהקה הטובה ביותר (2007, 2008), ההופעה הטובה ביותר (2007), האומנים שמכרו את מספר האלבומים הגדול ביותר (2007).
ב-2007 התמודדה הלהקה בתחרות האירוויזיון עם השיר "Song #1" וזכתה במקום השלישי.
ב-28 בנובמבר 2018 הודיעו בנות הלהקה שהן עוזבות את ההרכב בחודש פברואר 2019, ויהיה הרכב חדש ללהקה.
ב-14 בפברואר 2019 הוכרזו שמות הבנות של הלהקה החדשה, בהרכב שכלל הופעה ראשונית.
ב-30 באוקטובר 2019 החליט מקסים פדיב להקפיא את ההרכב.
בשנת 2024, הקבוצה התאחדה ודריה קוזנצובה, איגול וליולינה ודיאנה רק הפכו לחברים חדשים בצוות.
ב-29 בנובמבר יצא הסינגל הראשון בהרכב המעודכן "Song #2".
מרינה ליזורקינה , נולדה ב-9 ביולי 1983. חברה בשנים 2009–2016. פרשה בשביל קריירת אמנות משלה.
ילנה טמניקובה , נולדה ב-18 באפריל 1985. חברה בשנים 2014–2016. פרשה בשביל קריירת סולו ועקב היריון.
דריה שאשינה , נולדה ב-1 בספטמבר 1990. חברה בשנים 2013–2016. פרשה בשל בעיות בריאותיות חמורות.
פולינה פבורסקייה , נולדה ב-21 בנובמבר 1991. חברה בשנים 2018–2014. פרשה בשביל תיירות וקריירת סולו.
אולגה סריאבקינה , נולדה ב-12 באפריל 1985. חברה בשנים 2019–2006. פרשה בשביל קריירת סולו.
טטיאנה מורגונובה , נולדה ב-25 בינואר 1998. חברה בשנים 2019–2018. פרשה עקב שינויים בהרכב.
אירינה טיטובה , נולדה ב-22 בינואר 1997. חברה בשנים 2019. הועזבה על ידי המפיק.
אליזבטה "ליזה" קורנילובה , נולדה ב-22 ביוני 2000. חברה בשנים 2019. פרשה עקב שינויים בהרכב.
מריאנה קוצ'רובה , נולדה ב-6 ביולי 1996. חברה בשנים 2019. פרשה עקב שינויים בהרכב.
Service Control Manager (בקיצור SCM, תרגום מנהל השליטה בשירותים) הוא תהליך מערכת מיוחד, הקיים משפחת מערכות ההפעלה חלונות NT, המתחיל, מפסיק, ומקשר, בין תהליכי שירותי חלונות.
תהליכי שירותים יוצרים קשר עם SCM, באמצעות API מוגדר היטב, ואותו API, נמצא בשימוש פנימי על ידי כלים אינטראקטיביים, לניהול שירותי חלונות, כגון MMC הקשור ל-services.msc, וכלי שורת הפקודה לבקרת השירותים -Sc.exe.
Septicflesh (מאנגלית: בשר רקוב) היא להקת דת' מטאל סימפוני יוונית.
הלהקה הוקמה ב-1990 באתונה על ידי סוטיריס ויינאס (גיטרה), ספירוס אנטוניו (גיטרת באס וזמר) וכריסטוס אנטוניו (גיטרות) ונקראה Septic Flesh.
כבר ב-1991 הוציא דמו בתצורת מיני-אלבום ואת אלבומה המלא הראשון הוציאה ב-1994. עד 2003 הקליטה הלהקה עוד 4 אלבומים מלאים.
ב-2003 הוקפאה הלהקה וחבריה עברו ללהקות אחרות ועסקו גם בפרויקטים מוזיקליים צדדיים.
ב-2007 התאחדה הלהקה מחדש ושינתה את שמה ל-Septicflesh והחלה להקליט מספר אלבומי מטאל סימפוני המבוססים על דת' מטאל בליווי תזמורת מלאה ומקהלה.
ב-2011 יצא אלבומם The Great Mass וב-2014 יצא אלבומם Titan.
סוטיריס ויינאס – שירה, גיטרה, קלידים
ספירוס אנטוניו – שירה, גיטרה בס
ServiceNow היא חברה אמריקאית למחשוב ענן, שנוסדה בשנת 2003 על ידי פרד לאדי (Fred Luddy).
מטה החברה שוכן בסנטה קלרה, קליפורניה, והיא פרושה על פני יותר מ-70 סניפים בכ-30 מדינות, כולל ישראל.
החברה מפתחת פלטפורמה לאוטומציה ודיגיטציה של תהליכים ארגוניים, כולל יישומי ITSM (ניהול שירותי טכנולוגיית מידע) בענן, עם מודולים שונים של: ניהול אירועים/תקלות (Incident), ניהול בעיות (Problem), ניהול שינויים (Change) ניהול של נכסים (Assets), ניהול רישיונות ועוד.
מוצרי החברה נמכרים במודל של תוכנה כשירות (SaaS).
לחברה כ-6,900 לקוחות, כאשר כ-80% מהחברות בדירוג Fortune 500 הן לקוחות החברה.
החברה רשומה למסחר בבורסה לניירות ערך בניו יורק, והיא נכללת במדדי המניות Russell 1000 ו-S&P 500.
בשנת 2018 המגזין פורבס דירג את החברה כחברה החדשנית ביותר בעולם לשנה זו.
החברה דורגה על-ידי מגזין Fortune במקום השלישי בשנים 2018 ו-2019, ובמקום הראשון בשנת 2020 בדירוג Future 50. כמו כן, היא דורגה כאחת מ-100 החברות ששווה לעבוד בהן בשנת 2021 על פי המגזין Fortune ובשנים 2022 ו-2023 על פי המגזין Glassdoor.
גרטנר דירגה את החברה במקום הראשון בנתח שוק לשנת 2022 עבור קטגוריות IT Operations, בדגש על ITSM, ITOM ו-ITAM, כאשר היא דוחקת את מיקרוסופט למקום השני.
המתחרים העיקריים של סרוויס-נאו כספקי יישומי ITSM הם: CA טכנולוגיות, BMC Software, IBM, SalesForce ו-Service Anywhere של HP.
בשנת 2004 התבססה החברה בקליפורניה כאשר שנה לאחר מכן, ב-2005, השקעה בסך 2.5 מיליון דולר מאת JMI Equity אפשרה לפרד, שהיה עובד יחיד עד אז, להעסיק 5 מפתחים נוספים לצידו.
בשנת 2006 שם החברה השתנה ל-Service-Now.com.
בשנת 2007 החברה הפכה לרווחית לראשונה ובשנת 2012 החברה הונפקה בבורסת ניו יורק לפי שווי שוק של 1.8 מיליארד דולר.
באוקטובר 2019 החברה הודיעה שהמנכ"ל ג'ון דונהו יוחלף בסוף השנה על-ידי ביל מקדרמוט, מנכ"ל SAP לשעבר.
בשנת 2012 נפתח סניף מכירות של ServiceNow בישראל.
ב-2014 רכשה חברת ServiceNow את חברת Neebula הישראלית תמורת 100 מיליון דולר.
Neebula פיתחה מוצר בשם ServiceWatch הממכן את הגילוי, המיפוי והניטור של שירותי מחשוב ארגוניים המבוססים על טכנולוגיות מידע.
עם רכישת Neebula התרחב הסניף הישראלי בפתח תקווה, גם לפעילות מחקר ופיתוח.
ב-2017 רכשה את הסטארט-אפ הישראלי סקיי ג'ירף (SkyGiraffe) שפיתח מוצר המאפשר לעובדים בארגונים גדולים לבצע פעולות במערכות הארגוניות דרך מכשיר הסלולר.
בשנת 2019 רכשה את חברת Appsee המאפשרת למפתחי אפליקציות לנטר את פעילות המשתמשים.
בתחילת 2020 רכשה תמורת 70 מיליון דולר את חברת Loom Systems, המספקת פתרון לזיהוי וניטור תקלות במערכות מחשוב מורכבות בזמן אמת באמצעות בינה מלאכותית.
בשנת 2024 נרכשה חברת Atrinet הישראלית בסכום שלא פורסם.
נכון ל-2024 ישנם מעל ל-200 עובדים בסניף בפתח תקווה.
אלו עוסקים בפיתוח מגוון מוצרים, הן במוצרי הליבה של החברה וממשקי המובייל שלה והן בתחום ה-IT Operations ו-AIOps.
האתר הישראלי ומרכז הפיתוח מנוהלים על-ידי אדר מרגלית.
מרכז המכירות מנוהל על-ידי ניר בר לב, שהחליף את רון שפרינצקקודמו בתפקיד .
ServiceNow היא חברה למחשוב ענן המשווקת גם כ-"Platform of Platforms" ומתמקדת בפיתוח ושימור פלטפורמות טכנולוגיות מתקדמות לניהול שירותים ותהליכים עסקיים.
המודל מאפשר לארגונים להפוך ליצרנים של שירותים דיגיטליים, לנהל את חיי התהליך העסקי שלהם ולשפר את ביצועיהם.
פלטפורמת "ServiceNow" מספקת חבילת כלי פיתוח מתקדמים שמאפשרת למפתחים ליצור אפליקציות מותאמות אישית בצורה מהירה ויעילה.
היא מתמחה בתחום ניהול השירותים בארגון ומציעה מגוון רחב של יישומים ותכנות יעיל הניתנים להתאמה אישית.
בעזרת סביבת התכנות הגרפית של הפלטפורמה, מפתחים יכולים ליצור, להתאים ולשדרג אפליקציות בקלות, מה שמאפשר תפעול והתאמה מדויקת לדרישות הארגון.
הפלטפורמה מאפשרת שימור וניהול מרכז נתונים מרכזי, אשר מכיל את כל המידע העסקי של הארגון, ומספקת יכולות אוטומציה לניהול תהליכים עסקיים, תמיכה טכנית וניהול שירותים למגוון תחומים ותעשיות.
כלי האוטומציה של החברה מסייעים לארגונים להפחית את כמות התקלות בתהליכים העסקיים, להגביר את היעילות ולשפר את שירותי הלקוחות שלהם.
הפלטפורמה מצוידת ביכולות ניהול פרויקטים ותיאום תקנות ותהליכים בכלל, וכן ביכולת לנהל את מערכות המידע בארגון על פי דרישות הסטנדרטים המקובלים.
בנוסף, הפלטפורמה מציעה יכולת ניתוח נתונים מתקדמת ותצורה גמישה ליצירת דוחות מותאמים אישית.
מוצרי החברה נמכרים במודל של תוכנה כשירות (SaaS) והיא מספקת מגוון מוצרים כגון מוצרי ניהול שירותי טכנולוגיות מידע, ניהול תמיכה טכנית, משאבי אנוש ועוד.
+מועדחברה נרכשתתיאור1יולי 2013Mirror42חברה הולנדית שמספקת תוכנה לניתוח ביצועים2יולי 2014Neebula Systemsחברה ישראלית למחשוב ענן, נרכשה תמורת 100 מיליון דולר3פברואר 2015Intreiחברה לניהול סיכונים4יוני 2016Brightpoint Security5ינואר 2017DxContinuumרכישת חברת הזנק למערכות לומדות ואוטומציה6אוקטובר 2017Telepathyמבוססת בסן דייגו.7אוקטובר 2017SkyGiraffeחברת הזנק ישראלית, שפיתחה מוצר שמאפשר לעובדים בארגונים גדולים לבצע פעולות במערכות הארגוניות דרך מכשיר הסלולר.
Seniran Auto היא יצרנית רכב סנגלית אשר הוקמה בשנת 2006 בסנגל בשותפות עם יצרנית הרכב האירנית Iran Khodro (שם רשמי: Iran Khodro Corporation, בפרסית: ایرانخودرو).
Iran Khodro היא חברה ציבורית משותפת מניות המנהלת מפעלים לייצור סוגים שונים של כלי רכב וחלקים.
Iran Khodro מייצרת כלי רכב תחת 13 שמות מותג.
החברה הפכה ליצרנית הרכב הגדולה ביותר במזרח תיכון, מרכז אסיה וצפון אפריקה.
החברה הקימה מיזמים משותפים עם שותפים זרים על 4 יבשות.
לחברה יש קשרים ארוכי טווח עם יצרנים אירופאים ואסיאתיים, כולל סיטרואן ופיג'ו, ומרכיבה ומייצרת מספר מודלים תחת רישיון של חברות אלו.
בשנת 2006 נכנסה לשותפות עם החברה הסנגלית "Seniran Auto" להרכבה וייצור מדגמיה בסנגל.
הדגם הראשון שמיוצר משנת 2007 הוא איקו סמאנד.
"IKCO Dena" - בתצורת 4 דלתות סדאן.
"IKCO Runna" - בתצורת 4 דלתות סדאן.
"IKCO Samand Soren" - בתצורת 4 דלתות סדאן.
"Saba" - דגם קומפקטי - בתצורת 5 דלתות הצ'בק.
seq היא פקודה במערכת הפעלה דמוית יוניקס המציגה רצף של מספרים בסדר מוגדר מראש.
השימוש הסטנדרטי בפקודת seq, בסביבת יוניקס, יתבצע כדלקמן ויציג רצף של מספרים מהספרה 1 ועד 5:$ seq 5
5הצגת רצף של מספרים מהספרה 1 ועד 20 עם קפיצות של 4 באמצעות פקודת seq, יתבצע כדלקמן:$ seq 1 4 20
17הצגת רצף של מספרים מהספרה 1 ועד 10 ובסמוך לכל מספר תופיע מחרוזת, יתבצע כדלקמן:$ seq -s "sec " 10
היא משמשת לעיתים ליצירת מונה בלולאת for: